CELEX: 62010CN0618
Language: fi
Date: 2010-12-29 00:00:00
Title: Asia C-618/10: Ennakkoratkaisupyyntö, jonka Audiencia Provincial de Barcelona (Espanja) on esittänyt 29.12.2010 — Banco Español de Crédito, S.A. v. Joaquín Calderón Camino

26.3.2011   
            
            
               FI
            
            
               Euroopan unionin virallinen lehti
            
            
               C 95/2
            
         Ennakkoratkaisupyyntö, jonka Audiencia Provincial de Barcelona (Espanja) on esittänyt 29.12.2010 — Banco Español de Crédito, S.A. v. Joaquín Calderón Camino
   (Asia C-618/10)
   2011/C 95/03
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Audiencia Provincial de Barcelona
   
      Pääasian asianosaiset
   
   
      Valittaja: Banco Español de Crédito, S.A.
   
      Vastapuoli: Joaquín Calderón Camino
   
      Ennakkoratkaisukysymykset
   
   
               1)
            
            
               Onko vastoin unionin oikeutta ja erityisesti kuluttajalainsäädäntöä, että kansallinen tuomioistuin jättää lausumatta viran puolesta ennen varsinaista oikeudenkäyntimenettelyä ja missä tahansa asian käsittelyn vaiheessa kulutusluottosopimukseen sisältyvän, (tässä tapauksessa 29 prosentin) viivästyskorkoa koskevan ehdon mitättömyydestä ja muuttamisesta? Voiko tuomioistuin päättää unionin oikeudessa tunnustettuja kuluttajan oikeuksia muuttamatta, että tällaisen ehdon mahdollinen arviointi tehdään velallisen pyynnöstä (ajoissa tehty maksamismääräysmenettelyn riitauttaminen)?
            
         
               2)
            
            
               Miten tulkitaan tässä yhteydessä direktiivien mukaisella tavalla kuninkaan asetuksen nro 1/2007 83 §:ää (kuluttajien ja käyttäjien suojasta 19.7.1984 annetun yleisen lain 26/1984 (Ley General 26/1984 para la Defensa de los Consumidores y Usuarios) entinen 8 §), kun otetaan huomioon direktiivin 93/13/ETY (1) 6 artiklan 1 kohta ja direktiivin 2009/22/EY (2) 2 artikla? Millainen on tässä yhteydessä direktiivin 93/13/ETY 6 artiklan 1 kohdan ulottuvuus, kun siinä säädetään, että kohtuuttomat sopimusehdot ”eivät sido kuluttajia”?
            
         
               3)
            
            
               Suljetaanko viran puolesta ennen varsinaista oikeudenkäyntimenettelyä tehtävä tuomioistuimen valvonta pois, jos hakija ilmoittaa maksamismääräyshakemuksessaan selkeästi viivästyskoron; vaatimuksen määrän, mukaan lukien sen pääoman ja koron; sopimussakon ja kulut; korkokannan ja ajan, jolta kyseistä korkoa vaaditaan (tai maininnan lakisääteisen koron lisäämisestä ilman eri pyyntöä määräyksen antavan jäsenvaltion lainsäädännön nojalla); vaatimuksen perusteen, mukaan luettuna kuvaus vaatimuksen sekä koron perusteena olevista seikoista, ja täsmentää, ovatko kyseessä lakisääteiset korot, sopimukseen perustuvat korot, koron pääomittaminen vai lainan korkokanta; onko hakija suorittanut laskennan ja montako prosenttiyksikköä korko ylittää keskuspankin peruskoron, kuten säädetään eurooppalaisesta maksamismääräysmenettelystä annetussa yhteisön asetuksessa? (3)
               
            
         
               4)
            
            
               Kun direktiiviä 2008/48/EY (4) ei ole saatettu osaksi kansallista lainsäädäntöä, velvoittavatko sen [5 artiklan 1 kohdan l ja m luetelmakohta, 6 artiklan 1 kohdan i alakohta ja 10 artiklan 2 kohdan 1 luetelmakohta, joissa viitataan ”mukauttamista koskeviin järjestelyihin”], rahoituslaitosta esittämään sopimuksessa erityisen selkeällä tavalla (ei siis sopimuksen varsinaisessa tekstissä niin, ettei se erotu mitenkään) ”ennen sopimuksen tekoa annettavina tietoina” viivästyskorko maksujen laiminlyönnin varalta selkeästi ja selvästi erottuvalla tavalla ja sitä määritettäessä huomioon otettavat seikat (taloudelliset kulut, perintäkulut jne.) sekä lisäämään varoituksen kustannuksiin liittyvistä seurauksista?
            
         
               5)
            
            
               Sisältyykö direktiivin 2008/48/EY 6 artiklan 2 kohtaan velvollisuus ilmoittaa luoton tai lainan ennenaikaisesta erääntymisestä, josta lukien viivästyskoron kertyminen alkaa? Sovelletaanko direktiivin 2008/48/EY 7 artiklan mukaista perusteettoman edun kiellon periaatetta, kun luottolaitos ei vaadi pelkästään tavaran (lainapääoman) takaisinottoa vaan myös erityisen korkeaa viivästyskorkoa?
            
         
               6)
            
            
               Kun kansallista täytäntöönpanosäännöstä ei ole, voiko tuomioistuin direktiivin 2005/29/EY (5) 11 artiklan 2 kohdan valossa katsoa viran puolesta, että viivästyskorkoa koskevan ehdon sisällyttäminen sopimustekstiin on sopimaton menettely?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).
   
      (2)  Kuluttajien etujen suojaamista tarkoittavista kieltokanteista 23.4.2009 annettu Euroopan parlamentin ja neuvoston direktiivi 2009/22/EY (EUVL L 110, s. 30).
   
      (3)  Eurooppalaisen maksamismääräysmenettelyn käyttöönotosta 12.12.2006 annettu Euroopan parlamentin ja neuvoston asetus (EY) N:o 1896/2006 (EUVL L 399, s. 1).
   
      (4)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL L 133, s. 66).
   
      (5)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/EY (EUVL L 149, s. 22).